મિથ્યાભિમાની નેતાઓને જોઈને કવિ દલપતરામનું નાટક ‘મિથ્યાભિમાન’ યાદ આવે, જીવરામ ભટ્ટનું પાત્ર એટલું તો આબેહૂબ ઘડ્યું છે કે ભારતીય રાજનીતીના આજના સંજોગોને જુઓ તો અચૂક ખ્યાલ આવે કે કેટકેટલા જીવરામો આપણા પર રાજ કરે છે. પોતાની બડાશોનો એ નગ્ન લવારો કરતા રહે છે. શ્રી ગુણવંત શાહ આવા નેતાઓ વિશે કહે છે, ‘આત્મવંચનાની આળપંપાળ પેઈનકિલર તરીકે ખપ લાગે છે. દેશને ઘેનમાં રાખવો એ જેનું સ્થાપિત હિત હોય તેમણે આ જ રસ્તો લેવો પડે. દેશ જાગી જાય તો કેટલાય નેતાઓ અને ઉપદેશકો બેકાર બની જાય તેવી સ્થિતિ છે, નબળી ઘોડી અને બગાઈ ઘણી છે.’